Mangro

Wahn chrapikal er sobchrapikal chree er shrob weh ku talarayt saalt ahn weh groa eena di paat a di koas weh taid kohn een ahn owt, langsaid crik, saalti swamp, er modi grong. Yu ku noa dehnya plays sayka dehn ga saalti waata ahn taid evriday. Plos dehn ga grong wid san weh no ga ayaa (kaal anaerobic soil), ahn schrang sonlait. Soh mek dehn ku liv anda dehnya kaina kandishan, di mangro dehn divelop sohn chaynj, laik leef weh push owt saalt, wahn ting (kaal vivipary). Dis meen dat seed staat groa wen ih stil deh pahn di mada chree, ahn di tap-a-waata mahngl sistim, weh evribadi noa dehn fa. Lata speeshiz ga root weh yu ku si tap a di waata ahn dis gi dehn sopoat eena di saaf sediment. Plos ih help dehn noh tek een saalt. Ahn di root help dehn tek een aksijin fahn di ayaa chroo speshal root schrokcha weh mek dehn breed ayaa (kaal pneumatophores) sayka dehn ga hoal (kaal lenticels) weh mek dehn breed ayaa.

Mangro protek di shoar, kech ahn hoal di sediment, mek waata kwaliti beta, ahn provaid di eekosistim dehn. Dis werd mangro aalso yooz fu meen bush ayraa ful a mangro.